钦定古今图书集成/明伦汇编/官常典/第618卷 > 刘贡
## 钦定古今图书集成/明伦汇编/官常典/第618卷 > 刘贡

按《济南府志》：“贡字献臣，阳信人。举乡荐，授隰州知州。
隰俗婚媾论财，男女多失时。贡谕以礼，弗率，乃绳以
法，俗用丕变。擢延安府同知，民俗犷悍，逋税积年，贡
以义抚绥，民皆乐输，逋税以完。转宁国府知府。有富
室杀人，律当大辟，重贿巡抚，令贡原之。贡叹曰：‘阿顺
上官，死者何辜。且吾初以每仕，今母逝矣，吾何为哉’！”
遂解绶归。